Vivian Cheruiyot

**Vivian Jepkemoi Cheruiyot** (s. 11. syyskuuta 1983 Keiyo) on kenialainen kestävyys- ja maastojuoksija.

Cheruyiot sijoittui 1998 Marrakechin maastojuoksun MM-kisoissa nuorten sarjassa viidenneksi ja sai joukkuehopeaa. Seuraavana vuonna hän voitti Belfastin maastojuoksun MM-kisoissa nuorten sarjan hopeaa sekä henkilökohtaisessa että joukkuekilpailussa. Bydgoszczin alle 18-vuotiaiden MM-kisoissa hän sai pronssia 3 000 metrin juoksussa ajalla 9.04,42. Hän voitti 5&nbsp;000 metrin Kenian-mestaruuden ja sai samalla matkalla pronssia Johannesburgin Afrikan kisoissa ajalla 15.42,79. Vuonna 2000 hän voitti Vilamouran maastojuoksun MM-kisoissa nuorten sarjan henkilökohtaisen ja joukkuekilpailun. Myöhemmin samana vuonna hän osallistui Sydneyn olympialaisissa 5 000 metrin juoksuun, jossa sijoittui neljänneksitoista ajalla 15.33,66. Seuraavana vuonna hän voitti Kenian nuorten maastojuoksumestaruuden ja sijoittui Oostenden maastojuoksun MM-kisoissa nuorten sarjassa neljänneksi ja joukkuekilpailussa toiseksi. Hän voitti samana vuonna Afrikan nuorten mestaruuden 5&nbsp;000 metrillä.

Cheruiyot voitti Dublinin maastojuoksun MM-kisoissa 2002 nuorten sarjan MM-pronssia ja joukkuekultaa. Myöhemmin samana vuonna hän voitti alle 20-vuotiaiden Kenian-mestaruuden 5&nbsp;000 metrillä ja Kingstonin nuorten MM-kisoissa pronssia samalla matkalla ajalla 15.56,04. Brysselin maastojuoksun MM-kisoissa 2004 hän juoksi lyhyellä matkalla kahdeksanneksi ja sai joukkuehopeaa. Hän oli kahdeksas myös Fukuokan maastojuoksun MM-kisoissa 2006 lyhyellä matkalla ja sai jälleen joukkuehopeaa. Samana vuonna  hän sijoittui 5&nbsp;000 metrillä viidenneksi ja 3&nbsp;000 metrillä kolmanneksi. 

Cheruiyot oli Mombasan maastojuoksun MM-kisoissa 2007 kahdeksas ja sai joukkuehopeaa. Hän juoksi 15. kesäkuuta Oslossa 5&nbsp;000 metrin Kenian ennätyksen 14.22,51. Samana vuonna Osakan MM-kisoissa hän voitti MM-hopeaa 5&nbsp;000 metrillä ajalla 14.58,50.  hän voitti 5&nbsp;000 metriä ja oli toinen 3&nbsp;000 metrillä. Pekingin olympialaisissa 2008 hän sijoittui 5&nbsp;000 metrillä viidenneksi ajalla 15.46,32. Saman vuoden  hän oli toinen sekä 3&nbsp;000 että 5&nbsp;000 metrillä. Hän juoksi helmikuussa 2009 Birminghamissa 3&nbsp;000 metrin sisäratojen Kenian ennätyksen 8.30,53 ja voitti myöhemmin samana vuonna 1&nbsp;500 metrin Kenian-mestaruuden. Berliinin MM-kilpailuissa 2009 hän voitti 5&nbsp;000 metrin maailmanmestaruuden ajalla 14.57,97.  hän oli toinen 3&nbsp;000 metrillä ja kolmas 5&nbsp;000 metrillä. Hän teki kahden mailin juoksun sisäratojen Kenian ennätyksen 9.12,35 Birminghamissa helmikuussa 2010. Dohan sisäratojen MM-kilpailuissa 2010 hän sai 3000 metrillä hopeaa ajalla 8.51,85. Myöhemmin samana vuonna hän voitti 5&nbsp;000 metriä sekä Kenian- ja Afrikan-mestaruuskilpailuissa, maanosien cupissa että Kansainyhteisön kisoissa.

Cheruiyot voitti kultaa Punta Umbrían maastojuoksun MM-kisoissa 2011 sekä henkilökohtaisessa että joukkuekilpailussa. Hän voitti heinäkuussa 10&nbsp;000 metrin Kenian-mestaruuden ja juoksi Tukholmassa 5&nbsp;000 metrillä maansa ennätyksen 14.20,87. Daegun MM-kilpailuissa 2011 hän voitti 10&nbsp;000 metrin maailmanmestaruuden ajalla 30.48,98 Kenian ottaessa neloisvoiton. Cheruiyot voitti MM-kultaa myös 5&nbsp;000 metrillä ajalla 14.55,36. Hän voitti 10&nbsp;000 metrin Kenian-mestaruuden 2012. Lontoon olympialaisissa 2012 hän voitti pronssia 10&nbsp;000 metrillä ennätyksellään 30.30,44 ja hopeaa 5&nbsp;000 metrillä ajalla 15.04,73.

Cheruiyot voitti 1 500 metrin juoksun Kenian-mestaruuden 2015. Pekingin MM-kilpailuissa 2015 hän voitti 10&nbsp;000 metrin maailmanmestaruuden ajalla 31.41,31. Hän voitti 2016 Kenian olympiakarsinnoissa sekä 5&nbsp;000 että 10&nbsp;000&nbsp;metrin juoksut. Rio de Janeiron olympialaisissa 2016 hän voitti kultaa 5&nbsp;000 metrillä ajalla 14.26,17 ja hopeaa 10&nbsp;000 metrillä Kenian ennätysajalla 29.32,53.

Cheruiyotin valmentajana toimii Ricky Simms.

## Henkilökohtaiset ennätykset
:Lähde: IAAF

;Ulkoradat
* 1 500 metrin juoksu: 4.06,65 (2007)
* 2 000 metrin juoksu: 5.31,52 (2009)
* 3 000 metrin juoksu: 8.28,66 (2007)
* 5 000 metrin juoksu: 14.20,87 (2011)
* 10 000 metrin juoksu: 29.32,53 NR (2016)
* 10 kilometrin maantiejuoksu: 30.47 (2012)
* Puolimaraton:1.07.44 (2017)
* Maraton:2.18.31 (2018)

;Sisäradat
* 3 000 metrin juoksu: 8.30,53 (2009)
* Kahden mailin juoksu: 9.12,35 (2010)

## Lähteet

## Aiheesta muualla

* Vivian Cheruiyot Bio, Stats, and Results  Olympics at Sports-Reference.com 
* Vivian Cheruiyotin kotisivut